# KOPSAVILKUMS

## Atbildes uz biežāk uzdotajiem jautājumiem

|  |  |
| --- | --- |
| Programmas nosaukums: | Latvijas valsts budžeta finansētā programma “Atbalsts nacionāla mēroga medijiem sabiedriski nozīmīga satura veidošanai un nacionālās kultūrtelpas stiprināšanai latviešu valodā” |
| Projektu pieteikumu konkursa numurs: | 2023.LV/NMA |
| Projektu pieteikumu konkursa izsludināšanas datums: | 03.02.2023. |
| Projektu pieteikumu iesniegšanas termiņš: | 27.02.2023. plkst. 12.00 |

|  |  |  |  |
| --- | --- | --- | --- |
| Nr. | Jautājums | Atbilde | Dokumenti[[1]](#footnote-1) |
|  | Cik projekta pieteikumus drīkst iesniegt viens iesniedzējs? | 1. Projekta iesniedzējs (gan juridiska persona, gan neatkarīgie producenti) var iesniegt ne vairāk kā 3 (trīs) projekta pieteikumus jebkurā no mediju veidiem. 2. Projekta iesniedzējs, kurš ir īpašnieks bez maksas zemes apraidē ciparformātā izplatāmo televīzijas programmu sarakstā iekļautai programmai, vēl papildus 1 (vienu) projekta pieteikumu | Konkursa nolikuma 1.10. apakšpunkts |
|  | Ja iesniedz vairākus projekta pieteikumus, kā tiek aprēķināti vienam pieteicējam pieejamie finansējuma griesti? | 1. Katram no iesniegtajiem projektiem jāatbilst maksimālajam programmas finansējumam vienam projektam saskaņā ar Konkursa nolikuma 1.6. apakšpunktu. 2. Projekta iesniedzējam programmā pieejamais finansējums nedrīkst pārsniegt 25% no tā 2021.gada neto apgrozījuma, bet jebkurā gadījumā ne vairāk kā 300 000 EUR. Ja tiek iesniegti vairāki projektu pieteikumi, tad pieejamais finansējums tiek aprēķināts no iesniegto projektu kopsummas. | Konkursa nolikuma 1.6. un 1.12. apakšpunkti |
|  | Ja reģionālam medijam sadarbības partneris ir nacionāla mēroga medijs, vai šādā gadījumā šajā konkursā var startēt arī no reģiona? | Nē, projekta iesniedzējam ir jābūt Latvijas Republikā reģistrētai juridiskai personai, kura ir īpašnieks nacionāliem masu informācijas līdzekļiem jeb tādam medijam, kura pamata mērķauditorija ir visa Latvija. | Konkursa nolikuma 3.1. apakšpunkts. |
|  | Vai projekta pieteikumu var iesniegt jauns medijs ? | Projekta pieteicējam (Latvijas Republikā reģistrētai juridiskai personai, biedrībām un nodibinājumiem) ir jābūt reģistrētai Uzņēmumu reģistrā vismaz 2 (divus) gadus uz projekta pieteikuma iesniegšanas termiņa pēdējo dienu. | Konkursa nolikuma 3.2.1.1. apakšpunkts. |
|  | Vai projekta ietvaros var slēgt autoratlīdzības līgumus? | Jā, šīs programmas ietvaros ar personālu atļauts slēgt autoratlīdzības līgumus. | Konkursa nolikuma 4.2.2. apakšpunkts |
|  | Vai noteikti jābūt atzīmētam kādā no 5.9. apakšpunktā minētajiem kritērijiem? | Nē, šie ir izvēles kritēriji par kuriem ir iespēja iegūt papildu punktus, bet tie nav obligāti jāatzīmē. | Konkursa nolikuma 5.9. apakšpunkts |
|  | Ja mums ir ziņu dienests, vai varam saņemt 5 papildpunktus gan par 5.9.12. kritēriju, gan punktus par kādu no papildkritērijiem par pieteikuma atbilstību kādai no pieteikumā minētajām jomām? | Jā, ja jūsu medijam ir ziņu dienests vai ziņu redakcija, kas veido ziņu, pētniecisko vai analītisko saturu, tad jūs saņemsiet 5 papildpunktus gan par šo kritēriju, gan par kādu no 5.9.1. – 5.9.11. kritērijiem, kuru būsiet atzīmējuši pieteikuma veidlapā. | Konkursa nolikuma 5.9. apakšpunkts |
|  | Cik lielu daļu no tipogrāfijas un piegādes izdevumiem var iekļaut kā projekta attiecināmās izmaksas? Kā tos tehniski pierādīt atskaitēs, jo rēķins no tipogrāfijas vai piegādes ir viens par visu numuru. | Izmaksas par tipogrāfiju vai piegādi aprēķina proporcionāli projekta aktivitāšu iznākuma skaitliskajiem rādītājiem. Tipogrāfijas un piegādes rēķinos nepieciešams atzīmēt summu, kas attiecināta uz projekta izmaksām.  Ar satura atspoguļošanu (piemēram, tipogrāfija, apraide, piegāde) saistītās izmaksas nedrīkst pārsniegt 20% no kopējām attiecināmajām izmaksām. | Konkursa nolikuma 4.1.4. un 4.2.4. apakšpunkti |
|  | Vai projekta budžetā var plānot apraides izmaksas? | Jā, projekta budžetā var plānot satura atspoguļošanas izmaksas (tai skaitā apraides izmaksas), kas nepārsniedz 20% no projekta kopējām attiecināmajām izmaksām. | Konkursa nolikuma 4.2.4. apakšpunkts |
|  | Cik darbiniekiem jāstrādā medijā uz darba līguma, lai projekta pieteicējs būtu atbilstošs iesniedzējs? | Medijā pastāvīgi ar darba līgumu pilnā slodzē nodarbina vismaz vienu cilvēku satura veidošanā – iesniedzējs projekta pieteikuma veidlapas A 1. sadaļā norāda, cik personas uz iesniegšanas brīdi ir darba tiesiskajās attiecībās ar uzņēmēju, un, parakstot iesniedzēja apliecinājumu, apliecināsiet, ka sniegtās ziņas ir patiesas. Darba līgumu kopijas nav jāiesniedz. | Konkursa nolikuma 3.2.1.4. apakšpunkts |
|  | Kāda veida līgumus drīkst slēgt ar projektā iesaistīto personālu? | Projekta īstenotājs ar iesaistīto personālu projekta īstenošanās laikā var slēgt uzņēmuma, pakalpojuma un autoratlīdzības līgumus un nodokļu aprēķinu un nomaksu veic atbilstoši nodokļu un nodevu normatīvajiem aktiem.  Darba līgumi var būt terminēti – uz projekta īstenošanas laiku, taču var slēgt arī akorda darba līgumu. Akorda algu aprēķina atbilstoši paveiktā darba apjomam neatkarīgi no laika, kādā tas paveikts. (DL 62.panta 2.daļa), bet lai varētu aprēķināt atvaļinājuma kompensāciju (DL 149.panta 5.daļa), nepieciešams veikt patērētā laika, kas bijis nepieciešams konkrēta darba veikšanai, uzskaiti. | Konkursa nolikuma 4.2.1. un 4.2.2. apakšpunkti |
|  | Vai projektā var iekļaut reklāmas izmaksas? Vai zem reklāmas izmaksām var iekļaut arī preses maketu izvietošanu drukātajā presē un radio džinglu izvietošanu radio? | Jā, projektā atļauts iekļaut reklāmas izmaksas, ja tās attiecināmas tikai uz projektā radītā satura popularizēšanu dažādās mediju platformās. Piemēram, atļautas platformas Facebook reklāmas iegāde, ja tās ir mērķētas uz attiecīgā projekta satura publikācijām, vai reklāma radiostacijā, kura reklamē projekta ietvaros radīto saturu. | Konkursa nolikuma 1.2. apakšpunkts, 4.2.5. apakšpunkts |
|  | Vai projektā drīkst plānot izmaksas administratīvajam personālam, piemēram projekta vadītājam, grāmatvedim? | Jā, projektā var iekļaut izmaksas administratīvajam personālam. Projekta administratīvās izmaksas nedrīkst pārsniegt 30% no projekta kopējām attiecināmajām izmaksām. | Konkursa nolikuma 4.2.6. apakšpunkts |
|  | Ar kādiem dokumentiem pierādīt auditorijas skaitlisko lielumu? | Pamatojums var būt mediju auditoriju pētījumi, abonēšanas vai tirdzniecības dati, tirāžu dati vai cita informācija, kas pamato norādīto auditoriju.  Projekta iesniedzējs kopā ar projekta pieteikumu iesniedz organizācijas atbildīgās amatpersonas parakstītu apliecinājumu, ka norādītā auditorija 2022.gadā atbilst patiesībai, un izziņu no abonēšanas pakalpojuma sniedzēja (vai sniedzējiem) par 2022.gadu, kas to apliecina (preses izdevumiem).  Pārējiem – trešo pušu auditoriju mērījumi (socioloģisko pētījumu kompāniju, google analytics un tml.). Medijs uzņemas atbildību, ka iesniegtā informācija ir patiesa un ticama. | Konkursa nolikuma 2.1.5. apakšpunkts |
|  | Vai D sadaļā “Budžeta pozīciju skaidrojumi” jāsniedz skaidrojums par katru budžetā plānoto pozīciju? | Jā, projekta pieteikuma D sadaļā “Budžeta pozīciju skaidrojumi” jāsniedz skaidrojums par katru pozīciju, lai jau konkursa vērtēšanas posmā eksperti varētu izvērtēt budžeta pamatotību un caurskatāmību. |  |
|  | Ja nav zināms viss personāls, kas būs iesaistīts projektā, kas jānorāda pieteikuma veidlapas C 5. punktā? | Ja ir zināmas konkrētas personas, kas piedalīsies projekta aktivitāšu īstenošanā, tās ir jānorāda un projekta pieteikumam jāpievieno viņu CV (ja personāls ir iesaistīts satura radīšanā). Ja uz projekta rakstīšanas un iesniegšanas brīdi kāda persona nav zināma, tad C5 punktā jānorāda amata nosaukums un viņa uzdevumi projektā, kā arī jānorāda amatam nepieciešamā kvalifikācija un prasmes pēc kurām persona tiks izvēlēta. Šajā gadījumā CV iesniegsiet kopā ar starpposma un/ vai noslēguma pārskatu. | Konkursa nolikuma 2.1.3. apakšpunkts |
|  | Ja pieteikuma budžeta tāmē norādītās drukāšanas un piegādes izmaksas būs augstākas, vai attainojošie dokumenti derēs? | Satura izmaksas nedrīkst pārsniegt 20% no kopējām projekta attiecināmajām izmaksām, un norādīto izdevumu apmēram ir jāatbilst plānoto projekta aktivitāšu apjomam, tirgus cenām un izmaksu lietderības apsvērumiem. Pamatojošos dokumentus kopā ar projekta pieteikumu iesniegt nav nepieciešams.  Projekta īstenošanas gaitā, ja veidojas izmaksu pieagums, līguma grozījumi nav jāveic gadījumā, ja faktiskās izmaksas budžeta izmaksu pozīcijā pārsniedz plānotās izmaksas par ne vairāk kā 20%. | Konkursa nolikuma 4.2. apakšpunkts |
|  | Metodiskajos materiālos C sadaļā ailē “Aktivitātes nosaukums” kā piemērs minēts rakstu veidošana, bet preses izdevumiem ir tikai rakstu veidošana. Tātad viens aktivitātes nosaukums? | Jā, gadījumā ja tā ir viena rakstu sērija, tad projekta pieteikuma veidlapas C 2. sadaļā “Aktivitātes nosaukums” pietiek, ja norāda vienu aktivitāti. Tomēr, ja projekta ietvaros plānots veidot vairākas rakstu sērijas, būtu vēlams tās izdalīt atsevišķās aktivitātēs. |  |
|  | Vai interneta medijam kā pierādījums A 3. sadaļai der Google Analytics atskaites, ko saņemam ik mēnesi? Ja jā, tad par cik ilgu laika posmu mums tās būtu jāpievieno pielikumos? | Jā, der Google Analytics atskaites. Iesakām datus iesniegt par visu 2022.gadu, lai vērtēšanas komisija projekta pieteikuma vērtēšanas laikā iegūtu pilnvērtīgākus datus par medija līdzšinēji sasniegto mērķauditoriju. | Konkursa nolikuma 2.1.5. apakšpunkts |
|  | Vai auditorijas skaita pierādījumam der arī sociālā medija statistika, ko rāda, piemēram, Facebook profilā? | Jā, kā pierādījums der arī statistika par līdzšinēji sasniegto mērķauditoriju sociālajos tīklos.  Projekta iesniedzējs kopā ar projekta pieteikumu iesniedz organizācijas atbildīgās amatpersonas parakstītu apliecinājumu, ka norādītā auditorija 2022.gadā atbilst patiesībai. | Konkursa nolikuma 2.1.5. apakšpunkts |
|  | Vai ir atļauts projekta ietvaros turpināt veidot jau iesāktu raidījumu? | Jā, projektā var pieteikt jau iepriekš iesāktu raidījumu. |  |

1. Oficiālie dokumenti, kas detalizētāk paskaidro atbildi uz uzdoto jautājumu. [↑](#footnote-ref-1)